சூரல்

சூரல் என்பது முள் இருக்கும் காட்டுப் புதர்ச்செடி. சங்ககால மகளிர் குவித்து விளையாடியதாகக் கூறும் 99 மலர்களில் இதுவும் ஒன்று.குறிஞ்சிப்பாட்டு (பாடல் அடி 71)

நாட்டுப்புறங்களில் வாழும் மக்கள் சூரல் முள்ளை வெட்டிக் கவைக்கோலில் மாட்டித் துக்கிக் கொண்டுவந்து வேலியாகப் போட்டுக்கொள்வர். 
பழங்கால நூல்களில் சூரல்
 கடுவன் என்னும் ஆண்குரங்கு ஒன்று சூரல் கோல் ஒன்றைக் கையில் வைத்துக்கொண்டு பாறையில் மாரிக்காலத்தில் கொட்டிக்கிடந்த மலர்மொட்டுகளைப் புடைத்து விளையாடியதாம்.ஐங்குறுநூறு 275
 ஆற்றுவழிப் பாதையில் சூரல் வேலிபோல் அமைந்திருக்கும் சூரல் மிளைஇய சாரல் ஆர் ஆறு -  அகம் 228-9
 காடுகளைக் கடந்துசெல்ல வழி விடாமல் ஈங்கை முள்ளும், சூரல் முள்ளும் பின்னிப் பிணைந்து கிடக்கும்.கொடுமுள் ஈங்கை சூரலொடு மிடைந்த வான்முகை இறும்பு - அகம் 357
 பாலைநிலச் சூரலில் இருந்துகொண்டு அணில் பிளிற்றும். ஊர்ச்சேவல் இதல் என்னும் காட்டுக்கோழியோடு கூடி விளையாடும். 
சூரல் புறவின் அணில் பிளிற்றும் சூழ்படப்பை
ஊர்கெழு சேவல் இதலொடு போர் திளைக்கும் - ஐந்திணை எழுபது 35
இவற்றையும் பார்க்க
சங்ககால மலர்கள்
வெளியிணைப்புகள்
 சூரல்
அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்